Carlos Ghosn
Carlos Ghosn (araabia keeles كارلوس غصن; sündinud 9. märtsil 1954 Porto Velhos Brasiilias) on ettevõtja. Ghosnil on lisaks Brasiilia kodakondsusele ka Prantsusmaa ja Liibanoni kodakondsus. Alates 2020. aasta jaanuarist on ta rahvusvaheliselt tagaotsitav kurjategija. Ghosn on olnud Michelini Põhja-Ameerika haru tegevjuht, Renault' esimees ja tegevjuht, AvtoVAZi esimees, Nissani esimees ja tegevjuht ning Mitsubishi Motorsi esimees. Ghosn oli ka Renault–Nissan–Mitsubishi alliansi esimees ja tegevdirektor (nimetatud autotootjate vaheline strateegiline partnerlus). Alliansil on alates 2010. aastast olnud ligikaudu 10% autotööstuse turuosast ja alates 2017. aastast on seda peetud maailma suurimaks autokontserniks.